

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2019.gada 25.aprīlī Nr.126

 (protokols Nr.4, 5.p.)

**Par zemes lietošanas mērķa maiņu, zemes vienībai**

**Krasta ielā 2, Jāņmuižā, Priekuļu pagastā, Priekuļu novadā**

 Novada dome izskata V.N., deklarētā dzīvesvieta (adrese), iesniegumu (19.03.2019., Nr.3-9/2019-2010) par nekustamā īpašuma lietošanas mērķa un piekrītošās platības noteikšanu zemes vienībai Krasta ielā 2, Jāņmuižā, Priekuļu pagastā, Priekuļu novadā, ar kadastra apzīmējumu 4272 002 0104. Iesniegumam pievienots zemes vienības robežu un situācijas plāns.

 Izvērtējot domes rīcībā esošo informāciju un ar lietu saistītos apstākļus, dome konstatē:

1. Nekustamā īpašuma Krasta ielā 2, Jāņmuižā, Priekuļu pagastā, Priekuļu novadā, (kadastra Nr.4272 002 0104), sastāvoša no vienas zemes vienības ar kadastra apzīmējumu 4272 002 0104 un dzīvojamās mājas, īpašuma tiesības uz V.N. vārda nostiprinātas Priekuļu pagasta zemesgrāmatas nodalījumā Nr.1000 0029 1539.
2. Zemes vienībai ar kadastra apzīmējumu 4272 002 0104 zemes lietošanas mērķis noteikts – individuālo dzīvojamo māju apbūves zeme.
3. Uz zemes vienības ar kadastra apzīmējumu 4272 002 0104 daļas 0,9471 ha platībā atrodas mežs, kas neatbilst VZD Kadastra informācijas sistēmā reģistrētajam.
4. Ministru kabineta 2006.gada 20.jūnija noteikumu Nr.496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtību” 28.punkts nosaka, ka, ja pilsētā vai ciemā tikai daļu no zemes vienības izmanto apbūvei, lietošanas mērķi no lietošanas mērķu klases "Apbūves zeme" un tam piekrītošo zemes platību nosaka, ņemot vērā apbūves noteikumos attiecīgajai apbūvei noteiktās prasības vai faktiski apbūvei izmantojamo platību. Pārējās zemes vienības platības lietošanas mērķi nosaka kā neapbūvētai zemes vienībai atbilstoši šo noteikumu [23.](https://likumi.lv/ta/id/139503#p23)un [24.punktā](https://likumi.lv/ta/id/139503#p24) minētajām prasībām.
5. Priekuļu novada Priekuļu pagasta teritorijas plānojums ir pārapstiprināts novada domes sēdē 2009.gada 17.septembrī, protokols Nr.8, p.12.

 Izvērtējot augstāk minēto, pamatojoties uz likumu „Par pašvaldībām” un MK 2006.gada 20.jūnija noteikumu Nr.496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtību” 28. un 23.punktu, un Priekuļu novada domes Tautsaimniecības komitejas 2019.gada 16.aprīļa (protokols Nr.5) lēmumu, atklāti balsojot: PAR –11 (Elīna Stapulone, Aivars Tīdemanis, Sarmīte Orehova, Baiba Karlsberga, Aivars Kalnietis, Dace Kalniņa, Jānis Mičulis, Juris Sukaruks, Mārīte Raudziņa, Māris Baltiņš, Ināra Roce), PRET –nav, ATTURAS –nav , Priekuļu novada dome **nolemj:**

1. Nekustamajā īpašumā Krasta ielā 2, Jāņmuižā, Priekuļu pagastā, Priekuļu novadā, sastāvā esošajai zemes vienībai ar kadastra apzīmējumu 4272 002 0104 noteikt sekojošus zemes lietošanas mērķus:
	1. zemes vienības daļai 0,5422 ha – individuālo dzīvojamo māju apbūves zeme (0601);
	2. zemes vienības daļai 0,9471 ha – zeme, uz kuras galvenā saimnieciskā darbība ir mežsaimniecība (0201);
2. Lēmumu nosūtīt V.N.
3. Atbildīgais par lēmuma izpildi – teritorijas plānotājs Juris Pētersons.

Domes priekšsēdētāja Elīna Stapulone